തുലാവര്ഷ കാലയളവില് ലഭിക്കേണ്ട ആകെ മഴയുടെ 84 ശതമാനവും ഇതിനോടകം ലഭിച്ചു കാലാവസ്ഥാ വകുപ്പ് തിരുവനന്തപുരം: കേരളത്തില് തുലാവര്ഷക്കാലമായ ഒക്ടോബര് ഒന്നുമുതല് ഡിസംബര് 31 വരെയുള്ള മൂന്നുമാസംകൊണ്ട് പെയ്യേണ്ട മഴയുടെ പകുതിയലധികവും സംസ്ഥാനത്ത് ഇതിനകം പെയ്തു കഴിഞ്ഞതായി റിപ്പോര്ട്ട്. സംസ്ഥാനത്ത് തുലാവര്ഷ കാലയളവില് ലഭിക്കേണ്ട ആകെ മഴയുടെ 84 ശതമാനം മഴയാണ് ആദ്യ 17 ദിവസത്തിനകം പെയ്തതായി കാലാവസ്ഥാനിരീക്ഷണവകുപ്പ് അറിയിച്ചത്. തുലാവര്ഷക്കാലത്ത് 492 മില്ലിമീറ്ററാണ് ശരാശരി ലഭിക്കേണ്ട മഴ. എന്നാല് ഒക്ടോബര് 17 വരെ ലഭിച്ചത് 412.2 മില്ലിമീറ്റര് മഴയാണ്. കാസര്കോട് ജില്ലയില് 344 മില്ലിമീറ്റര് ലഭിക്കേണ്ടിടത്ത് ഇതുവരെ 406 മില്ലിമീറ്റര് മഴ ലഭിച്ചു. കണ്ണൂരില് 376 മില്ലിമീറ്റര് ലഭിക്കേണ്ട സ്ഥാനത്ത് 441 മില്ലിമീറ്ററും കോഴിക്കോട് 450 ലഭിക്കേണ്ട സ്ഥാനത്ത് 515 മില്ലിമീറ്റര് മഴയും ഇതിനകം പെയ്തു. പത്തനംതിട്ട ജില്ലയില് സീസണില് ലഭിക്കേണ്ട മഴയുടെ 97 ശതമാനവും പാലക്കാട് 90 ശതമാനവും മലപ്പുറം 86 ശതമാനവും ലഭിച്ചു. അതേസമയം കാസര്കോട്, കണ്ണൂര്, കോഴിക്കോട് ജില്ലകളില് തുലാവര്ഷത്തില് ലഭിക്കേണ്ട മഴയെക്കാള് അധികം മഴയാണ് ഇതിനകം പെയ്തത്. The post തുലാവര്ഷ കാലയളവില് ലഭിക്കേണ്ട ആകെ മഴയുടെ 84 ശതമാനവും ഇതിനോടകം ലഭിച്ചു കാലാവസ്ഥാ വകുപ്പ് first appeared on MalayalamExpressOnline.